Košarkaši NBA nisu na odmoru - 2003-07-10
Iako se ne igraju utakmice NBA lige, vijesti iz tog polja nikada ne nedostaje
35-godišnji Gary Payton, devetostruki All Star igrač, dugogodišnji košarkaš Saettle SuperSonicsa i posljednju sezonu Milwaukee Bucksa, najvjerojatnije postaje igrač Los Angeles Lakersa. Godišnja plaća četiri milijuna i 900 tisuća dolara. Miami i Portland, kao i Milwaukee nudili su mnogo više, ali Payton želi u klub s kojim može osvojiti naslov prvaka. Kakva će to trojka biti: Payton-Bryant-O`Neal!? No, to nije sve. 40-godišnji Karl Malone danas ili sutra odlučuje gdje će on nastaviti karijeru. Informacija da Payton dolazi u Lakerse i Malone-a znatno približava odlasku u LA. Ako i on dodje, Lakersima neće uopće trebati peti igrač. Dosta bi bila spomenuta četvorica, plus trener Phil Jackson. Medjutim, za Malonea je, više nego za Paytona, u pitanju godišnja plaća. On bi u Lakersima dobio milijun i pol dolara, što znači da bi mu u odnosu na prošlu sezonu plaća bila manja za 18 milijuna dolara! San Antonio nudi mnogo više nego Lakersi, a ni Dallas i Sacramento nisu bez novaca, a jesu itekako zainteresirani za Malonea. 16.srpanj je, inače, prvi dan kada NBA igrači koji uživaju status “free agent”, odnosno “slobodnih igrača”, što znači da mogu preću u bilo koji klub bez ikakvog obeštećenja, mogu potpisati nove ugovore. Tog će dana i vlasnik Indiana Pacersa, Donnie Walsh, znati hoće li Jermaine O`Neal prihvatiti njegovu ponudu da za sedmogodišnji ugovor dobije 120 milijuna dolara! Nakon toga je Jermaine otkazao putovanja u Dallas i San Antonio. Medjutim, Walsha čeka i veliki i skupi posao s još dvojicom All Star košarkaša, kojima ističe ugovor. To su Reggie i Brad Miller. Da ne bi samo pričali o NBA veteranima, evo par riječi i o najmladjem – LeBronu Jamesu, koji je izravno iz srednje škole potpisao profesionalni ugovor s Clevelandom. Taj će 18-godišnjak za godinu dana igranja dobiti 12 milijuna i 960 tisuća dolara. Da podsjetimo, ranije je potpisao ugovor s firmom Nike za 90 milijuna dolara. James je, inače, odigrao i prvu utakmicu za Cleveland, naravno pripremnu. U pobjedi svoje momčadi nad Orlandom za 23 minute igre ubacio je 14 poena, imao je sedam skokova i šest asistencija.